Han søker og blir den 18. februar 1690 utnevnt til sogneprest i Norderhov kirke på Ringerike, men selve søknaden eksisterer ikke lenger i norske arkiver. Etter nye studier ved universitetet i København blir han også i 1698 magister, samtidig med daværende sogneprest i Lier, Hans Angel (1658–1728). Jonas Ramus blir på Ringerike til sin død, våren 1718. Kona fikk heltestatus etter sin død, etter en hendelse på Ringerike natt til 29. mars 1716, under den store nordiske krigen.